कांके : हथियार के साथ पकड़ाया, पुलिस ने छोड़ा
रांची| कांकेसीआईपी कार्यालय के पास सोमवार की शाम खुलेआम हथियार लहराने के आरोप में वहां के निजी सुरक्षाकर्मियों ने एक युवक को पकड़ कर कांके पुलिस के हवाले कर दिया। वहीं इस युवक के साथी एक अन्य गाड़ी से भाग निकले। आरोप है कि पकड़े गए इस युवक को पुलिस ने थाने से छोड़ दिया। वहीं कांके के इंस्पेक्टर मधुसूदन प्रसाद सिंह ने बताया कि पकड़े गए युवक के पास से जो शस्त्र मिला, वह अवैध हथियार नहीं, एयरगन था। एयरगन लेकर घूमना प्रतिबंध नहीं है। साथ ही युवक के खिलाफ किसी ने शिकायत नहीं की थी। पकड़ा गया युवक जिम्मी चर्च रोड में रहता है। इंस्पेक्टर ने कहा कि सूचना मिली है कि रांची के कई लोग कांके में जमीन की खरीद-बिक्री करने में सक्रिय है, जिसमें जिम्मी भी था। हवाई फायरिंग की सूचना उन्हें भी मिली थी, पर इसकी पुष्टि नहीं हो पाई है।
hin_Deva hin_Deva